EkBass/fiwiki-20250220-pages-articles huggingface dataset:
Saab Dynamics

Saab Dynamics (2010-luvulle saakka Saab Bofors Dynamics) on ruotsalainen Saab AB -puolustusvälinekonserniin kuuluva liiketoiminta-alue ja aseteollisuusyhtiö, jonka kotipaikka on Karlskoga. Saab Dynamics Ab:n liikevaihto (2021) oli noin 5,7 miljardia Ruotsin kruunua. Vuonna 2022 Saab Dynamicsin osuus Saab AB:n myynnistä oli 22 prosenttia. Yhtiön juuret ovat Bofors-yhtiössä, joka perustettiin vuonna 1873. Vuonna 1999 Saab sai Boforsin haltuunsa ostettuaan sen emoyhtiön Celcius-yhtymän. Syyskuussa 2000 yhdysvaltalainen United Defense Industries osti Saabilta Bofors Weapon Systemsin tykkituotannon, ohjustuotannon jäädessä Saabin omistukseen. Tykkituotanto päätyi myöhemmin BAE Systemsille UDI:n sulauduttua siihen. Nykyinen tuotanto kattaa myös tutka-, infrapuna- ja lasersensorijärjestelmät. ==Tuotteita== * RBS15-meritorjuntaohjukset (Suomen puolustusvoimissa nimellä MtO 85) * RBS 23 "BAMSE" -ilmatorjuntaohjukset * RBS 70 -ilmatorjuntaohjukset (Suomen puolustusvoimissa ITO2005) * NLAW/MTB LAW * Taurus-risteilyohjus * STRIX -120 mm kranaatinheittimen ammus * Carl Gustav -panssarintorjuntasinko * GLSDB (Ground-Launched Small Diameter Bomb), yhteistyössä Boeingin kanssa ==Lähteet== Luokka:Ruotsalaiset aseteollisuusyritykset Luokka:Saab Luokka:Bofors
Liberty Hyde Bailey

Liberty Hyde Bailey (15. maaliskuuta 1858 South Haven, Michigan – 25. joulukuuta 1954 Ithaca, New York) oli yhdysvaltalainen kasvitieteilijä. Bailey opiskeli ja opetti silloisessa Michigan Agriculture Collegessa, joka nykyisin tunnetaan nimellä Michigan State University. Hän siirtyi vuonna 1888 Cornellin yliopistolle, jonka maatalousosaston johtajaksi hän eteni. Bailey kirjoitti runsain mitoin kasvitiedettä koskevaa kirjallisuutta, mutta koetti kykyjään myös runoilijana, esseistinä ja filosofina. Hän vetäytyi Cornellista vuonna 1913, mutta jatkoi työtään Ithacassa, jossa hän kuoli 96-vuotiaana. Baileyn nimeämien kasvien tieteellisen nimen perässä käytetään nimen jälkeen liittettävää auktorilyhennettä L.H.Bailey. == Lähteet == Luokka:Yhdysvaltalaiset kasvitieteilijät Luokka:Vuonna 1858 syntyneet Luokka:Vuonna 1954 kuolleet
José Bonaparte

pienoiskuva|José Fernando Bonaparte vuonna 1964. José Fernando Bonaparte (14. kesäkuuta 1928 Rosario, Argentiina – 18. helmikuuta 2020El reconocido paleontólogo José Bonaparte falleció este martes ) oli argentiinalainen paleontologi. Hän löysi lukuisia dinosaurusjäännöksiä Etelä-Amerikan alueelta, esimerkiksi Riojasauruksen. Bonaparte erikoistui selkärankaisten paleontologiaan ja opiskeli Tucumánin kansallisessa yliopistossa ja Harvardin yliopistossa. Tucumánissa hän toimi professorina vuodet 1960–1978. Hän opetti tämän jälkeenkin yliopistossa, mutta vuonna 1978 hän sai paikan Argentiinan luonnontieteellisen museon selkärankaisten paleontologian osaston johtajana. == Lähteet == Luokka:Argentiinalaiset paleontologit Luokka:Argentiinalaiset professorit Luokka:Vuonna 1928 syntyneet Luokka:Vuonna 2020 kuolleet
Agyness Deyn

Agyness Deyn (oikealta nimeltään Laura Hollins, s. 16. helmikuuta 1983 Littleborough, Englanti) on englantilainen huippumalli. == Elämä == Deyn vietti lapsuutensa pienessä Littleborougin kaupungissa. Hän työskenteli 14-vuotiaasta Stubbinsissa tarjoilijana ja kahden vuoden kuluttua muutti Lontooseen, jossa hän työskenteli päivisin pikaruokalassa ja iltaisin baarissa. 18-vuotiaana Deyn aloitti työt mallina. Deyn seurustelee The Last Shadow Puppetsin Miles Kanen kanssa. == Ura == Deyn aloitti 18-vuotiaana työt mallina. Deyn on 178cm pitkä. Hiustenväriltään brunette, eli ruskeahiuksinen. Silmienväriltään sininen. Asukoko, 34. Deyn on työskennellyt useiden muodin huippunimien kanssa. Heitä ovat muun muassa Anna Sui, Blumarine, Burberry, Chanel, Christian Dior, Dolce & Gabbana, Marc Jacobs, Michael Kors, Mulberry, Giorgio Armani ja Versace. Tällä hetkellä Deyn on mukana Burberryn ja Giorgio Armanin kampanjoissa. Deyn on myös ollut mukana elokuvassa Clash of the Titans. Hän on myös tehnyt musiikkia ja hänet on nähty Five O'Clock Heroesin musiikkivideolla Who. Toukokuussa 2007 Deyn esiintyi American Voguen kannessa yhdessä Sasha Pivovarovan, Jessica Stamin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heidät tituleeraattiin muodin 10 seuraavaksi supertähdeksi (The World's Next Top Models... Fashion's 10 Mew Superstars). Lisäksi Deyn voitti kategorian Model of the Year British Fashion Awards 2007 -gaalassa. Deyn aikaisimmissa mallitiedoissaan (joissa hän oli vielä nimellä Laura Hollins) sanotaan, että hän on syntynyt vuonna 1983, vaikka hän itse väittää syntyneensä vuonna 1986. Hän on kieltänyt läheisiään kommentoimasta hänen ikäänsä liittyviä kysymyksiä. Luokka:Brittiläiset mallit Luokka:Vuonna 1983 syntyneet Luokka:Elävät henkilöt
Tähtikämmekkä

Tähtikämmekkä eli kiitäjäntähtikämmekkä (Angraecum sesquipedale) on kämmekkäkasvi. 1800-luvun kuuluisan luonnontieteilijän Charles Darwinin mukaan tähtikämmekän pölyttäjäksi täytyi löytyä hyönteinen, jonka kärsä olisi yhtä pitkä kuin kukan lähes 30 senttimetrin mittainen kannus. Silloiset luonnontieteilijät pitivät väitettä päättömänä. Darwin ei kuitenkaan luopunut väitteestään, eikä löytänyt muunlaista mahdollisuutta kämmekän pölytykseen. Parikymmentä vuotta Darwinin kuoleman jälkeen tällainen hyönteinen löytyi: Xanthopan morgani -kiitäjän imukärsä yltää tähtikämmekän kannuksen pohjalle saakka. Tämä yöperhonen sai lisänimen praedicta. Se merkitsee ennustettua. Paha haju houkuttaa pölyttäjiä (Helsingin yliopiston tiedote 22.2.2007) == Lähteet == == Aiheesta muualla == * Suomen Lajitietokeskus: Kiitäjäntähtikämmekkä – Angraecum sesquipedale Luokka:Kämmekkäkasvit
Hans Gerschwiler

Hans Gerschwiler (20. kesäkuuta 1920 – 27. syyskuuta 2017 Pinehurst, Pohjois- Carolina, Yhdysvallat) oli sveitsiläinen taitoluistelija. Hän sijoittui viidenneksi EM-kilpailuissa 1939, mutta piti pakon edestä taukoa toisen maailmansodan aikana. Gerschwiler oli vuonna 1947 taitoluistelun miesten maailmanmestari ja Euroopan-mestari. Vuonna 1948 hän voitti hopeaa St. Moritzin talviolympialaisissa Sveitsissä, maailmanmestaruuskilpailuissa ja Euroopan-mestaruuskilpailuissa. Kummallakin kerralla hänen edelleen ylsi vain Dick Button. Kuuluisimpiin lukeutuva taitoluisteluvalmentaja Arnold Gerschwiler oli Hans Gerschwilerin setä. Gerschwiler oli ainoa taitoluistelun maailmanmestaruuden voittanut sveitsiläinen mies ennen Stéphane Lambielia 2005. == Lähteet == == Aiheesta muualla == Luokka:Sveitsiläiset taitoluistelijat Luokka:Sveitsiläiset olympiamitalistit Luokka:Vuonna 1920 syntyneet Luokka:Vuonna 2017 kuolleet
Cecilia Colledge

Magdalena Cecilia Colledge (28. marraskuuta 1920 Hampstead – 12. huhtikuuta 2008) oli brittiläinen taitoluistelija, taitoluisteluvalmentaja, olympiamitalisti, maailman- ja Euroopan mestari. Hän hyppäsi ensimmäisenä naistaitoluistelijana kilpailussa kaksoishypyn,http://www.mtv3.fi/urheilu/olympialaiset2010/hollo.shtml/olympiahistorian_kukkaset?1063546 ja on nuorin talviolympialaisiin osallistunut urheilija. Colledge on historian nuorin talviolympialaisten osanottaja. Hän kilpaili Lake Placidin talviolympialaisissa 1932 vain 11-vuotiaana ja sijoittui kahdeksanneksi. Garmisch-Partenkirchenissä 1936 hän saavutti hopeaa haastettuaan voiton vieneen Sonja Henien. MM-tasolla Colledge voitti yhden kullan ja kaksi hopeaa. Euroopan-mestaruuskilpailuista hän saavutti kolme kultaa, kaksi hopeaa ja yhden pronssin. Britannian-mestaruuskilpailuissa Colledge saavutti kolme peräkkäistä hopeamitalia vuosina 1932–1934, viisi peräkkäistä mestaruutta vuosina 1935–1939 ja vielä yhden mestaruuden ennen ammattilaiseksi ryhtymistään vuonna 1946. Toisessa maailmansodassa Colledge palveli Lontoossa ambulanssin ajajana. Hän kuoli 87-vuotiaana. == Lähteet == * Cecilia Colledge – Sports Reference LLC. ===Viitteet=== Luokka:Brittiläiset taitoluistelijat Luokka:Brittiläiset olympiamitalistit Luokka:Taitoluisteluvalmentajat Luokka:Vuonna 1920 syntyneet Luokka:Vuonna 2008 kuolleet
Alex Katz

Alex Katz (s. 24. heinäkuuta 1927 New York) on yhdysvaltalainen poptaiteilija. Hän opiskeli Cooper Unionissa sekä Skowhegan School of Painting and Sculpturessa. Hänen ensimmäinen oma näyttelynsä pidettiin vuonna 1954. Katzista tuli mainelaisen Colby Collegen kunniatohtori vuonna 1984. Luokka:Yhdysvaltalaiset taidemaalarit Luokka:Vuonna 1927 syntyneet Luokka:Elävät henkilöt
Pioneerikoulu

Pioneerikoulu toimii Lappeenrannassa osana Maasotakoulun koulutuskeskusta, ja sen tehtävänä on kouluttaa pioneeri- ja suojeluaselajin henkilöstöä sodan ja rauhan ajan tarpeisiin. Pioneerikoulu vastaa aselajin upseerien perus, jatko- ja täydennyskoulutuksesta osana Maanpuolustuskorkeakoulun antamaa koulutusta sekä aselajin reservin upseereiden koulutuksesta kertausharjoitusten yhteydessä. Aselajin tutkimus- ja kehittämistoiminnasta vastaa Maavoimien tutkimuskeskus Haminassa. == Organisaatio == * Esikunta * Korkeakouluosasto * Täydennyskoulutusosasto Koulun johtajana on vuodesta 2012 alkaen toiminut everstiluutnantti Timo Iltanen. Pioneerikoulu toimii Lappeenrannan varuskunnan Leirikentällä, jonne sille valmistui uudisrakennus Sapööri marraskuussa 2014. == Historiaa == Koulun edeltäjiä ovat Suojelukoulu ja aiempi Pioneerikoulu. Suojelukoulu toimi Kirkkonummen Upinniemessä vuoteen 1985 ja Keskussääasemaan yhdistämisen jälkeen nimellä Suojelu- ja Sääkoulu Tikkakosken Luonetjärvellä vuoteen 1992, jolloin se siirrettiin Keuruulle. Pioneerikoulu puolestaan siirrettiin Kouvolasta Keuruulle vuonna 1998. Keuruulla koulut yhdistettiin vuonna 2004 Pioneeri- ja Suojelukouluksi, joka oli yksi Pioneerirykmentin joukkoyksiköistä. Pioneerirykmentti lakkautettiin joulukuussa 2014 osana puolustusvoimauudistusta. Tämän myötä Pioneeri- ja Suojelukoulu muutti Lappeenrantaan elokuussa 2014 ja liitettiin Maasotakouluun nimellä Pioneerikoulu tammikuussa 2015. Pioneeri- ja Suojelukoulun tutkimus- ja kehittämisosaston tutkijat siirtyivät Haminaan perustettuun Maavoimien tutkimuskeskukseen. == Koulun johtajia == * everstiluutnantti Jukka Kentala 2010-2012 * everstiluutnantti Timo Iltanen 2012-2015 * everstiluutnantti Riku Mikkonen 2015-2017 * everstiluutnantti Marko Korvala 2017-2019 * everstiluutnantti Jani Reijonen 2019-2022 * everstiluutnantti Matilainen Henrik 2022- == Katso myös == * pioneeri * suojelumies == Lähteet == Luokka:Koulutus Suomen puolustusvoimissa Luokka:Länsi-Suomen sotilaslääni Luokka:Maasotakoulu
Bernard Malamud

Bernard Malamud (26. huhtikuuta 1914 – 18. maaliskuuta 1986) oli yhdysvaltalainen kirjailija. Malamud syntyi New Yorkin Brooklynissä venäjänjuutalaisille maahanmuuttajavanhemmille ja opiskeli Erasmus Hall High Schoolissa, City College of New Yorkissa ja Columbian yliopistossa. Hän opetti vuosina 1949–1961 Oregonin valtionyliopistossa ja sen jälkeen Bennington Collegessa Vermontissa. Malamud nousi 1950-luvulta alkaen maineeseen romaaneillaan ja novellikokoelmillaan. Hän kuvaa niissä etenkin juutalaisten elämää ja epävarman ihmisen selviytymistä vaikeassa ympäristössä. Tunnetuimpien teosten joukossa ovat Dubin's Lives (Dubinin elämät, 1979) ja God's Grace (Jumalan armo, 1982). Romaanin The Natural (1952) pohjalta on tehty elokuva Voittajan paluu (1984), jonka ohjasi Barry Levinson ja jossa pääosia näyttelivät Robert Redford, Glenn Close ja Robert Duvall. Romaanista The Fixer (Tuomittu) Malamud sai 1967 Pulitzerin kirjallisuuspalkinnon. Hänelle myönnettiin myös muun muassa kaksi National Book Awardia (1959 ja 1967). Malamudin taiteellisesti ehein romaani on The Assistant (Muukalainen) vuodelta 1957. Siinä italialainen pikkurikollinen kamppailee huono-onnista juutalaiskauppiasta vastaan. Teoksen arkirealismin rinnalla kulkee hienoviritteinen runollisuus, joka kannattelee päähenkilön sisäisen kehityksen vertauskuvia. Malamud on myös taitava novellisti, joka sai novelleihinsa luontevaa tarinallisuutta ja yllätyksellisyyttä. Tyypillinen tämän Malamudin pienoisproosan henkilöhahmo on sivustakatsoja, joka etsii aitoa yhteyttä toisiin ihmisiin. ==Lähteet== Luokka:Yhdysvaltalaiset fantasiakirjailijat Luokka:Yhdysvaltalaiset kirjailijat Luokka:Yhdysvaltalaiset opettajat Luokka:Kirjallisuuden Pulitzer-palkinnon saaneet Luokka:Vuonna 1914 syntyneet Luokka:Vuonna 1986 kuolleet
Mea Shearim

Mea Shearim () on Jerusalemin kaupunginosa, ja yksi vanhimmista vanhankaupungin ulkopuolelle rakennetuista. Se perustettiin 1874. Siellä asuu nykyään haredijuutalaisia. Neturei Karta -liikkeellä on vahva kannatus Mea Shearimissa. Luokka:Jerusalemin kaupunginosat
Goats Head Soup

Goats Head Soup on brittiläisen rockyhtyeen The Rolling Stonesin elokuussa 1973 julkaistu albumi. Levy on viimeinen yhtyeen historiassa, jonka tuotti Jimmy Miller. Hän oli työskennellyt yhtyeen kanssa vuoden 1968 Beggars Banquet -albumista lähtien. Goats Head Soup aloitti Rolling Stonesin historiassa niin sanotun ”niukan kauden”, jolloin ”grooven” luominen asetettiin etusijalle ennen varsinaista laulunkirjoittamista. Albumia ei yleisesti pidetä yhtä onnistuneena teoksena kuin yhtyeen neljää aiempaa studioalbumia, ja esimerkiksi yhtyeen tuolloinen studiomuusikko Ian Stewart haukkui albumin tuoreeltaan ”surkean väljähtäneeksi”.Draper 2007, s. 106. Albumilta julkaistu single ”Angie” muodostui yhtyeen ensimmäiseksi ykköshitiksi Yhdysvalloissa viiteen vuoteen. Se on samalla Rolling Stonesin tunnetuin radioballadi.Draper 2007, s. 107. Myös New Yorkin poliisin toimia kritisoiva kappale ”Doo Doo Doo Doo Doo (Heartbreaker)” julkaistiin singlenä. Itse albumi nousi listaykköseksi sekä Isossa-Britanniassa että Yhdysvalloissa. Lisäksi Australiassa albumi pysyi listan kärjessä kahdeksan viikkoa. Albumin päätöskappale ”Star Star” (tunnettu myös kertosäkeensä mukaisesti nimellä ”Starfucker”) aiheutti kohua.Draper 2007, s. 106. ==Kappaleet== *Kaikki kappaleet kirjoittaneet Mick Jagger ja Keith Richards. A-puoli # # # # # B-puoli # * # # # # ==Kokoonpano== ===The Rolling Stones=== *Mick Jagger – laulu, kitara, huuliharppu, piano *Keith Richards – kitara, basso, laulu *Mick Taylor – kitara, basso, laulu *Charlie Watts – rummut *Bill Wyman – basso ===Vierailijat=== *Nicky Hopkins – piano *Billy Preston – piano, klavinetti *Ian Stewart – piano *Bobby Keys – tenori- ja baritonisaksofoni *Jim Horn – huilu, alttosaksofoni *Chuck Finley – trumpetti ==Lähteet== * ===Viitteet=== == Aiheesta muualla == * Pulkkanen, Pertti: Maukasta pukinpääkeittoa . Uljas 9.9.2013. Luokka:The Rolling Stonesin albumit Luokka:Vuoden 1973 albumit
Fourplay

Fourplay on vuonna 1990 perustettu yhdysvaltalainen smooth jazz -yhtye, jonka perustajajäsenet ovat Bob James, Lee Ritenour, Nathan East ja Harvey Mason. Yhtyeen kitaristi on vaihtunut kaksi kertaa. Vuonna 1997, Lee Ritenourin jäädessä pois, tilalle siirtyi Larry Carlton ja vuodesta 2010 kokoonpanossa kitaraa on soittanut Chuck Loeb. Yhtye on julkaissut 13 albumia, jotka ovat saaneet lukuisia Grammy-ehdokkuuksia ja kultalevyjä. Yhtyeen ensimmäinen albumi pysyi 33 listaviikkoa Billboardin aikalaisjazz-listan ykköspaikalla. ==Levytykset== *Fourplay (1991) *Between the Sheets (1993) *Elixir (1995 *The Best of Fourplay (1997) *4 (1998) *Snowbound (1999) *Yes, Please (2000) *Heartfelt (2002) *Journey (2004) *X (2006) *Energy (2008) *Let's Touch the Sky (2010) *Espirit De Four (2012) ==Aiheesta muualla== * Virallinen kotisivu * Fourplayn MySpace-sivu Luokka:Yhdysvaltalaiset jazzyhtyeet
Yle Rovaniemi

Yle Rovaniemi tai Yle Radio Suomi Rovaniemi (aiemmin Lapin Radio ) on yksi Yle Radio Suomen maakuntaradioista. Rovaniemen toimitus on osana Yle Lappia, jonka toinen osapuoli on Yle Kemin toimitus. Yle Rovaniemen kuuluvuusalueena on Lapin nykymaakunta lukuun ottamatta Kemi-Tornion seutukuntaa. Toimitus sijaitsee Rovaniemellä. Rovaniemen ja Kemin yksiköiden päällikkönä toimii Riikka Heikkilä. Yle Rovaniemi muutti vuonna 2021 uusiin toimitiloihin Rovaniemen keskustaan Koskikadulle Kalotinlinnan kiinteistöön. == Taajuudet == Radiolähetinasema Taajuus (MHz) Rovaniemi 96,7 Pello 99,7 Ylläs 98,1 Lammaskoski 98,7 Kilpisjärvi 96,0 Nuorgam 97,7 Utsjoki 99,4 Tenola 95,8 Nuvvus 94,4 Karigasniemi 96,8 Inari 98,8 Vuotso 94,3 Pyhätunturi 99,9 Posio 98,6 Lähde: == Lähteet == == Aiheesta muualla == * Yle Uutiset Rovaniemen kotisivut Luokka:Ylen paikallisradiot Luokka:Lapin maakunta Luokka:Rovaniemen media
Batman ja Pakkasherra

Batman ja Pakkasherra (Batman & Mr. Freeze: SubZero) on vuonna 1998 suoraan videolle julkaistu animaatioelokuva, jonka ohjasi Boyd Kirkland, joka toimi myös elokuvan käsikirjoittajana. Pääosassa ääninäyttelivät Kevin Conroy ja Michael Ansara sekä Loren Lester, Efrem Zimbalist Jr. ja George Dzundza. Elokuva on DC-animaatiouniversumin toinen elokuva ja se myös palkittiin Anniella. == Juoni == Epätoivoinen Pakkasherra kidnappaa Barbara Gordonin pelastaakseen kuolemaisillaan olevan vaimonsa Noran. Hän palkkaa avukseen tohtori Gregory Belsonin siirtämään Barbaran terveet elimet vaimolleen. Batmanilla ja Robinilla on kädet täynnä töitä selvittää Pakkasherran piilopaikka, jossa hän pitää Barbaraa hallussaan operaatiota varten. == Äänirooleissa == Hahmo Englanninkielinen ääninäyttelijä Suomenkielinen ääninäyttelijä Bruce Wayne/Batman Kevin Conroy Pekka Lehtosaari Victor Fries/Pakkasherra Michael Ansara Seppo Pääkkönen Dick Grayson/Robin Loren Lester Jarkko Tamminen Alfred Pennyworth Efrem Zimbalist Jr. Veikko Honkanen Gregory Belson George Dzundza Jarmo Koski James Gordon Bob Hastings Esa Saario Harvey Bullock Robert Costanzo Seppo Pääkkönen Barbara Gordon/Lepakkotyttö Mary Kay Bergman Jenni Pääskysaari Dean Arbagast Dean Jones Antti Pääkkönen Summer Gleeson Mari Devon Mari Vainio Renee Montoya Liane Schirmer ? Veronica Vreeland Marilu Henner Katariina Kaitue Koonak Rahi Azizi Petteri Halmela Mariko Lauren Tom ? Sivuroolit Townsend Coleman Brian George Ed Gilbert Carl Lumbly Tress MacNeille Neil Ross Randy Thompson Jukka Rasila Petteri Summanen Markku Riikonen Keijo Komppa Heikki Määttänen Ulla Ollikainen Eero Saarinen ==Palkinnot== ===Voitetut=== *Annie **1998: Paras suoraan videolle julkaisu. ===Ehdokkuudet=== *Golden Reel **1999: Paras äänieditointi. ==Aiheesta muualla== * Kaleva.fi Luokka:Yhdysvaltalaiset animaatioelokuvat Luokka:DC-animaatiouniversumi Luokka:Batman-elokuvat Luokka:Suoraan videolle julkaistut elokuvat Luokka:Vuoden 1998 yhdysvaltalaiset elokuvat
Bengali (alue)

Bengali () on alue Aasiassa, Intian niemimaan koillispuolella. Se jakautuu nykyisin lähinnä Bangladeshin valtioon (entinen Itä-Pakistan) ja Intian Länsi- Bengalin osavaltioon, mutta pieniä osia historiallisesta Bengalista kuuluu muihinkin Intian osavaltioihin. Alueen pääkieli on bengali. Bengali on yksi maailman tiheimmin asutuista alueista: väestötiheys on yli 900 henkeä neliökilometrillä. Suurin osa alueesta on alavaa jokisuistoa. Jos merenpinnan korkeus nousee ilmastonmuutoksen myötä, alueella on odotettavissa suuria ongelmia. Suuri osa rannikkoa on suomaista viidakkoa, jossa kasvaa maailman laajin mangrovemetsäalue. Sundarbansin kansallispuisto on perustettu suojelemaan tätä metsää ja sen eläimistöä, kuten bengalintiikeriä. Alueella koettiin kuivuudesta johtunut nälänhätä 1760-luvun lopussa. Ensimmäinen Bengalin jako toteutettiin 1905 ja toisessa jaossa Intian itsenäistymisen aikaan 1947 se jaettiin Länsi-Bengaliin ja Pakistaniin liittyneeseen Itä- Pakistaniin. Alueella on kaksi suurkaupunkia: Kalkutta ja Dhaka, mutta pääosa väestöstä elää maaseudulla. Tärkein viljeltävä ravintokasvi on riisi, tärkein myyntiin kasvatettava kasvi juutti. Tunnettuja bengalilaisia henkilöitä ovat muun muassa Nobel-palkitut kirjailija Rabindranath Tagore ja taloustieteilijä Amartya Sen. == Lähteet == Luokka:Intian maantiede Luokka:Bangladeshin maantiede
Iso-Kaskinen (Turku)

Iso-Kaskinen on saari Airistolla Turun saaristossa. Iso-Kaskinen on osa Turkua ja sijaitsee Ruissalon saaren luoteisrannikon edustalla. Matkaa Ruissalon rannikolle Iso-Kaskisista kertyy lyhimmillään noin 150 metriä. Norjalainen rahtialus M/S Antares ajoi 10. joulukuuta 2007 karille Iso-Kaskisten edustalla, mutta pääsi omin konein irti. == Lähteet== Luokka:Turun saaret Luokka:Ruissalo
Iso-Kaskinen

Iso-Kaskinen voi tarkoittaa seuraavia asioita: *Iso-Kaskinen, saari Turussa *Iso-Kaskinen, saari Laitilassa *Iso-Kaskinen, saari Uudessakaupungissa *Iso- Kaskinen, saari Velkualla
Dielektrinen aine

Dielektrinen aine on sähköeriste, jonka sisällä sähkökenttä on heikompi kuin se olisi tyhjiössä. Eristeissä tasasähköjännite ei aiheuta sähkövirtaa. Materiaalin eristevakio eli dielektrisyysvakio eli suhteellinen permittiivisyys ε ilmoittaa, kuinka moninkertaiseksi kondensaattorin kapasitanssi kasvaa ilmaeristeiseen kondensaattoriin verrattuna, jos sen levyjen väli täytetään kyseisellä aineella. Paperin eristysvakio on 2–2,8, kiilteen 8, lasin 3–7, paloöljyn 2, veden 80. Dielektrinen polarisaatio aiheuttaa sähkökentän heikkenemisen eristeen sisällä. Sähkökenttä saa eristävän aineen atomeissa eri merkkiset sähkövaraukset hieman siirtymään tasapainoasemastaan. Siten esimerkiksi positivisesti varattua kondensaattorin levyä kohden siirtyy negatiivista varausta. Kun ulkoinen kenttä poistuu, varaustilanne palautuu ennalleen. Monissa aineissa on poolisia molekyyleja. Nesteissä ja osittain myös eräissä kiinteissä aineissa tällaiset molekyylit pääsevät kääntymään sähkökentän vaikutuksesta, jolloin sähkövarauksen nettosiirtymä muodostuu suureksi. Siksi eräillä nesteillä on hyvin suuri kyky polarisoitua sähköisesti ja siten heikentää sisälleen tunkeutuvaa sähkökenttää. Eristävässä aineessa olevan kentän voimakkuus saadaan jakamalla ulkopuolisen kentän voimakkuus eristysvakiolla. Kun ulkopuolinen kenttä kääntää eristävän aineen molekyylejä, se suorittaa työtä kitkavoimia vastaan kuumentaen hieman ainetta. Jos kenttä on nopeasti värähtelevä, kuumentaminen muodostuu huomattavaksi ja sitä voidaan käyttää teknillisesti hyväksi suurten ainekappaleiden kuumentamiseksi tasaisesti samalla kertaa niiden sisäosia myöten Pieni tietosanakirja, 1949, L. Arvi P. Poijärvi, J. A. Wecksell, Otava. Tähän perustuu muun muassa mikroaaltouunin toiminta. Sähkötekniikassa eristeen häviöitä kuvataan lisäämällä permittiivisyyteen imaginäärinen komponentti. Eristeen häviökerroin on permittiivisyyden imaginääriosan ja reaaliosan suhde. == Lähteet == == Aiheesta muualla == Luokka:Elektroniikka
Kumbh Mela

pienois|Maha kumbh mela vuonna 2001. Kumbh mela (Devanagari: कुम्भ मेला) on kolme kuukautta kestävä hindujen pyhiinvaellusjuhla. Tapahtuma järjestetään kolmen vuoden välein joko Allahabadin, Haridwarin, Ujjainin tai Nashikin kaupungissa. Ne ovat valikoituneet juhlapaikoiksi, koska tarinan mukaan niiden alueille putosi pisara kuolemattomuuden nektaria jumalien ja demonien taistelussa jumalallista nektaria sisältävästä ruukusta. Kerran 12 vuoden jaksossa pidetään Allahabadissa maha kumbh mela eli suuri Kumbh Mela. Tähän maailman suurimpaan joukkokokoontumiseen osallistuu jopa kymmeniä miljoonia ihmisiä. Hindujen uskomuksen mukaan Gangesissa kylpiessään kylpijä puhdistuu synneistä ja vapautuu elämän ja jälleensyntymän kierteestä. Kylpiessä puhdistutaan itse, mutta voidaan tehdä myös ”pyhä kastautuminen” niiden ystävien ja sukulaisten puolesta, jotka eivät osallistu pyhiinvaellukseenHindu Kumbh festivals. BBC. . == Lähteet == == Aiheesta muualla == * Palonen, Ville & Troynich, Yaroslava: Maha Kumbh Mela – maailman suurin festivaali. Kerranelamassa.fi. Luokka:Hindulaisuuden juhlat Luokka:Uskonnolliset tapahtumat Luokka:Seulonnan keskeiset artikkelit
Gevorg VI

Gevorg VI (k. 9. toukokuuta 1954) toimi Armenian katolikoksena vuosina 1945–1954. Periaatteessa hänestä tuli arkkipiispana Armenian kirkon pää jo vuonna 1938 edellisen katolikoksen Khoren I:n kuoltua, mutta siihen aikaan kirkkoa vainottiin eikä uutta katolikosta nimitetty. Vuosia kului siten, että jopa itse Gevorgia pilkattiin ja syljettiin hänen kulkiessaan linja-autolla töihinsä, mutta 19. huhtikuuta 1945 tapahtui käänne, kun Stalin otti Gevorgin juhlallisesti vastaan ja antoi luvan kirkolle valita uuden katolikoksen, perustaa hengellisen seminaarin ja julkaista kuukausittaista lehteä. Kesäkuussa samana vuonna Gevorg valittiin yksimielisesti uudeksi katolikokseksi. Katolikoksena Gevorg yritti parantaa armenialaisten asemaa, niin koti- kuin ulkomailla, ja yritti tuoda esille armenialaisten kokemia vääryyksiä. Neuvostohallitus ei kuitenkaan noteerannut näitä, kuten eivät länsimaatkaan. Gevorgin aikana tapahtui myös monia surullisia asioita: Grigor Valontuojan kirkko Jerevanissa purettiin, kymmenet tuhannet armenialaiset karkotettiin Pohjois-Kazakstaniin, eikä katolikoksen annettu vihkiä käyttöön uutta mirhaöljyä. Ulkomailla hänen luultiin väärin olevan neuvostohallinnon sätkynukke ja hänestä käytettiin esimerkiksi nimitystä 'punainen katolikos'. Gevorg VI kuoli 9. toukokuuta 1954 kärsittyään sydän- ja vatsasairauksista. Häntä seurasi katolikoksena Vazgen I. == Lähteet == *Munkki Serafim, Araratista itään, Kirjapaja 2007 Luokka:Armenian katolikokset Luokka:Vuonna 1954 kuolleet Luokka:Syntymävuosi puuttuu
Pajusaari

Pajusaari voi tarkoittaa seuraavia asioita: *Pajusaari, saari Alajärvellä *Pajusaari, saari Alavudella *Pajusaari, saari Evijärvellä *Pajusaari, suo Evijärvellä *Pajusaari, saari Hattulassa *Pajusaari, saari Hirvensalmella *Pajusaari, saari Iissä *Pajusaari, saari Iitissä *Pajusaari, niemi Muokonsaarella Ilomantsissa *Pajusaari, saari Ilomantsissa *Pajusaari, saari Inarissa *Pajusaari, saari Juuassa *Pajusaari, saari Jämsässä *Pajusaari, saari Jämsänkoskella *Pajusaari, saari Kaavilla *Pajusaari, saari Lahnajärvessä, Kangasalla *Pajusaari, saari Vesijärvessä, Kangasalla *Pajusaari, saari Ponsanselällä, Längelmävedellä, Kangasalla *Pajusaari, saari Villikanselällä, Längelmävedellä, Kangasalla *Pajusaari, saari Kannonkoskella *Pajusaari, saari Karkkilassa *Pajusaari, saari Pääjärvessä, Karstulassa *Pajusaari, saari Vahangassa, Karstulassa *Pajusaari, saari Ikkeläjärvessä, Kauhajoella *Pajusaari, saari Kauhavalla *Pajusaari, Kemin kaupunginosa *Pajusaari, saari Keminmaalla *Pajusaari, saari Keuruulla *Pajusaari, saari Pasmajärvessä, Kolarissa *Pajusaari, saari Sieppijärveen laskevassa suistossa, Kolarissa *Pajusaari, saari Kuhmalahdella *Pajusaari, saari Kallavedellä, Kuopiossa *Pajusaari, metsäalue Kuusamossa *Pajusaari, saari Kuusamossa *Pajusaari, niemi Lintuselällä, Kyyjärvellä *Pajusaari, saari Laukaassa *Pajusaari, saari Lempäälässä *Pajusaari, metsäalue Lestijärvellä *Pajusaari, saari Lieksassa *Pajusaari, saari Liperissä *Pajusaari, saari Kangasjärvessä, Mikkelissä *Pajusaari, saari Ylänteessä, Mikkelissä *Pajusaari, saari Nokialla *Pajusaari, saari Nummi-Pusulassa *Pajusaari, saari Nurmeksessa *Pajusaari, niemi Koljonselällä, Orivedellä *Pajusaari, saari Pelkosenniemellä *Pajusaari, saari Pertunmaalla *Pajusaari, metsäalue Pihtiputaalla *Pajusaari, saari Posiolla *Pajusaari, saari Kurjenlammessa, Pudasjärvellä *Pajusaari, saari Tuulijärvessä, Pudasjärvellä *Pajusaari, saari Puumalassa *Pajusaari, saari Rantsilassa *Pajusaari, saari Konnevedessä, Rautalammilla *Pajusaari, saari Myhinjärvessä, Rautalammilla *Pajusaari, saari Reisjärvellä *Pajusaari, saari Rovaniemellä
Analyysi

Analyysi tarkoittaa monimutkaisen ongelman pilkkomista pieniin, erillisiin osiin, jotka ratkaisemalla kokonaisongelma toivotaan pystyttävän ratkaisemaan. Analyysin vastakohdaksi on usein mainittu synteesi. Analyysi voi viitata erityisesti: * Analyyttinen kemia, jossa tutkimusta suoritetaan kvalitatiivisella- ja kvantitatiivisella analyysillä. * Filosofiseen analyysiin * Matemaattiseen analyysiin * Maa-analyysiin * Syy-seuraus- analyysiin Luokka:Seulonnan keskeiset artikkelit
Hard-Fi

Hard-Fi on vuonna 2003 Stainesissä perustettu nelihenkinen indie rockia soittava brittiyhtye. ==Jäsenet== * Richard Archer – kitara, laulu (s. 1973) * Ross Phillips – kitara, taustalaulu * Kai Stephens – basso, taustalaulu * Steve Kemp – rummut ==Diskografia== ===Albumit=== * Stars of CCTV (2005) 1. Britannian listalla * Once Upon a Time in the West (2007) 1. Britannian listalla * Killer Sounds (2011) ===Kokoelma=== * Hard-Fi: Best of 2004–2014 (2014) ===Livealbumi=== * Once Upon a Time in December (2007) ===Remixalbumi=== * In Operation (2006) ===EP:t=== *Sessions@AOL (2005) *Hard- Fi Live from the Bowery Ballroom NYC (2006) ===Singlet=== *Cash Machine (2005) * Tied Up Too Tight (2005) 15. Britannian listalla * Hard to Beat (2005) 9. Britannian listalla * Living for the Weekend (2005) 15. Britannian listalla * Cash Machine (2005) 15. Britannian listalla * Better do Better (2006) 14. Britannian listalla * Suburban Knights (2007) 7. Britannian listalla * Can't Get Along (Without You) (2007) 45. Britannian listalla * I Shall Overcome (2008) * Good for Nothing (2011) * Fire in the House (2011) * Bring it On (2011) ==Aiheesta muualla== Luokka:Brittiläiset indie rock -yhtyeet
Sara Mella

Sara Johanna Mella, o.s. Peltonen (s. 4. lokakuuta 1967 Helsinki) on helmikuun 2010 alusta Nordean Suomen varatoimitusjohtaja ja vastaa tehtävässä pääkaupunkiseudun vähittäis­pankki­toiminnasta. Mella toimi Kustannusosakeyhtiö Otavan toimitusjohtajana huhtikuun alusta 2008 lokakuun 2009 loppuun. Hän on aiemmin työskennellyt vuodesta 1991 Nordean ja sen edeltäjien palveluksessa eri tehtävissä, ennen Otavaan siirtymistä Nordean Helsingin ydinkeskustan alueen aluejohtajana.Kauppalehti , artikkeli nimityksestä Otavaan Mella oli vuonna 1890 perustetun Otavan ensimmäinen Reenpään suvun ulkopuolelta tullut toimitusjohtaja vuoden 1892 jälkeen, jolloin johtajuus siirtyi Hannes Gebhardilta Alvar Renqvistille. Mellan syntyi toimitusjohtaja Seppo Peltosen ja asiakaspalvelupäällikkö Aila Takalan perheeseen. Hän valmistui ylioppilaaksi 1987 ja opiskeli Tampereen yliopistossa, josta hän valmistui yhteiskuntatieteen maisteriksi 1991. == Lähteet == Luokka:Suomalaiset yritysjohtajat Luokka:Vuonna 1967 syntyneet Luokka:Elävät henkilöt
Suuri Suomalainen Kirjakerho

Suuri Suomalainen Kirjakerho Oy (SSKK) on vuonna 1968 Suomen kolmen johtavan kirjankustantamon Otavan, Tammen ja WSOY:n perustama kirjakerho, joka nykyään kuuluu Otava-konserniin. Muiden suomalaisten kirjakerhojen tapaan SSKK:n menestyksekkäintä aikaa olivat 1970- ja 1980-luvut, minkä jälkeen jäsenmäärät alkoivat hiipua ja kirjakerhot yhdistyä ja vaihtaa omistajia kustannusyhtiöiden kesken. Jäsenmäärän toinen huippu oli vuosituhannen vaihteen tienoilla, mutta 2010-luvulla kaikkien kirjakerhojen jäsenmäärä on nopeasti pienentynyt. Vuonna 1994 SSKK:lla oli jäseniä 199 000, vuonna 2007 noin 300 000, vuonna 2011 noin 210 000, vuonna 2016 noin 110 000 ja vuonna 2020 enää 67 000 jäsentäSuurimmat kotimaiset kirjakerhot 1994–2020, Tilastokeskus. Viitattu 4.8.2021. . SSKK:hon on kuulunut lisäksi verkkokauppa Suuri Kuu sekä saman niminen kirjakauppaketju, jossa on viisi myymälää. Myymälät lakkautettiin vuonna 2012. Syksyllä 2015 Bonnierin kirjakerhot yhdistettiin Suureen Suomalaiseen Kirjakerhoon. Kirjakerhoilla on yhteensä noin 180 000 jäsentä. Suuri Suomalainen Kirjakerho myy ainoana kirjakerhona Suomessa kaikkien kustantajien kirjoja ja sillä on valikoimissa kaikki Suomessa julkaistut kirjat, yli 110 000 kirjaa. SSKK myöntää vuosittain kirjallisuuspalkinnon suomalaiselle kirjailijalle.Kirjasampo, SSK:n palkinto, viitattu 13.7.2012 Suuren Suomalaisen Kirjakerhon pitkäaikainen mainoskasvo oli Jörn Donner, vakiolauseenaan ˝Lukeminen kannattaa aina”. ==Lähteet== Luokka:Suomalaiset kirjakerhot Luokka:Otavamedia
Margarita Drobiazko

Margarita Aleksandrovna Drobiazko (, s. 21. joulukuuta 1971, Moskova) on venäläinen taitoluistelija. Hän muodostaa Povilas Vanagasin kanssa kuuluisan jäätanssiparin. Drobiazko jäi Neuvostoliiton hajottua Liettuaan ja edusti maata ja sai sen kansalaisuuden 1993.https://www.e-tar.lt/portal/lt/legalAct/TAR.DD667E5D406C Drobiazko ja Vanagas ovat voittaneet pronssia taitoluistelun maailman- (2000) ja Euroopan- mestaruuskilpailuissa (2000, 2006). Drobiazko ja Vanagas ovat osallistuneet viisiin talviolympialaisiin (1992, 1994, 1998, 2002, 2006). Drobiazko ja Vanagas menivät naimisiin kesäkuussa 2000. Syyskuussa 2023 Liettuan presidentti Gitanas Nausėda allekirjoitti asetuksen, jonka mukaan Drobiazkolta riistettiin Liettuan kansalaisuus. Maan parlamentti oli samana vuonna säätänyt lain, jonka mukaan Liettuan turvallisuutta uhkaava kaksoiskansalainen voi menettää kansalaisuutensa. Liettuan viranomaisten mukaan Drobiazko on läheinen ystävä taitoluistelija Tatjana Navkan kanssa, joka on Venäjän presidentin lehdistösihteerin Dmitri Peskovin vaimo.https://www.baltictimes.com/president_strips_russian_ice_dancer_drobiazko_of_lithuanian_citizenship/ https://www.tv3.lt/naujiena/lietuva/prezidentas-ateme-isimties-tvarka- suteikta-lietuvos-pilietybe-is-drobiazko-n1259437 == Lähteet == == Aiheesta muualla == Luokka:Liettualaiset taitoluistelijat Luokka:Vuonna 1971 syntyneet Luokka:Elävät henkilöt
Sébastien Flute

Sébastien Flute (s. 25. maaliskuuta 1972) on ranskalainen jousiampuja, hänen uransa huippuhetket sijoittuivat 1990-luvun alkupuolelle. Fluten uran suurin saavutus on yksilökilpailun olympiakulta Barcelonasta 1992. Hän osallistui vielä Atlantaan 1996, Sydneyyn 2000 ja Ateenaan 2004, jossa hän ei kuitenkaan menestynyt. Samana vuonna hän voitti myös yksilökilpailun euroopan- mestaruuden. Vuotta myöhemmin hän voitti maailmanmestaruuden joukkuekilpailusta. Luokka:Ranskalaiset jousiampujat Luokka:Ranskalaiset olympiavoittajat Luokka:Vuonna 1972 syntyneet Luokka:Elävät henkilöt
Povilas Vanagas

Povilas Vanagas (s. 23. heinäkuuta 1970) on liettualainen taitoluistelija, joka on tullut maailmankuuluksi Margarita Drobiazkon jäätanssiparina. Vanagas ja Drobiazko voittivat pronssia taitoluistelun maailman- (2000) ja Euroopan- mestaruuskilpailuissa (2000, 2006). Vanagas ja Drobiazko ovat osallistuneet viisiin talviolympialaisiin (1992, 1994, 1998, 2002, 2006). He avioituivat kesäkuussa 2000. == Lähteet == == Aiheesta muualla == * sport-reference.com: Povilas Vanagas Luokka:Liettualaiset taitoluistelijat Luokka:Vuonna 1970 syntyneet Luokka:Elävät henkilöt
Chairil Anwar

Chairil Anwar (26. heinäkuuta 1922 Medan, Pohjois-Sumatra – 28. huhtikuuta 1949) oli indonesialainen runoilija, joka kuoli 26-vuotiaana sairastettuaan kuppaa ja tuberkuloosia sekä maksakirroosia. Anwar Chairil (1922-1949) Petri Liukkonen (author) & Ari Pesonen. Kuusankosken kaupunginkirjasto 2008 Anwarin teoksiin kuuluu muiden muassa kuuluisa yksittäinen runo Aku. Anwar kuului Angkatan '45 -nimiseen kirjalliseen liikkeeseen, jonka muita edustajia olivat Asrul Sani ja Rivai Apin. == Lähteet == Luokka:Indonesialaiset runoilijat Luokka:Vuonna 1922 syntyneet Luokka:Vuonna 1949 kuolleet
Irina Nikultšina

Irina Nikultšina () s. 8. joulukuuta 1974, Razlog, Bulgaria) on bulgarialainen maasto- ja ampumahiihtäjä. == Maastohiihto == Nikultšina osallistui olympialaisten maastohiihtoon Lillehammerissa 1994 ja Naganossa 1998 sijoittuen parhaimmillaan 28:nneksi Naganon 30 kilometrillä. Hän osallistui myös Falunin MM-kilpailuihin 1993. == Ampumahiihto== Nikultšina voitti olympiapronssia Salt Lake Citystä 2002 10 km:n takaa-ajosta. Lisäksi hän oli yhdestoista pikakilpailussa ja kuului neljänneksi sijoittuneeseen Bulgarian viestijoukkueeseen. Hän osallistui myös Torinon olympialaisiin 2006. MM- kilpailuissa hän oli Oslossa 2000 kuudes yhteislähtökilpailussa ja kymmenes pikakilpailussa sekä Oberhofissa 2004 kuudes pikakilpailussa ja yhdeksäs takaa-ajossa. EM-kilpailuissa hän sai hopeaa viestissä Langdorf-Arberseessa 2006 ja pronssia takaa-ajossa Banskossa 2007. Nikultšina kilpaili maailmancupissa vuosina 1998–2007. Hän sijoittui kymmenen parhaan joukkoon ensimmäisen kerran oltuaan yhdeksäs Hochfilzenin normaalimatkalla kaudella 1999–2000. Hän sijoittui parhaimmillaan kolme kertaa kolmanneksi: Pokljukan pikakilpailussa kaudella 1999–2000 sekä Ruhpoldingin pikakilpailussa ja Salt Lake Cityn olympiapronssikilpailussa kaudella 2001–2002. Maailmancupin kokonaiskilpailussa hän oli neljästoista kaudella 1999–2000. == Lähteet == Luokka:Bulgarialaiset ampumahiihtäjät Luokka:Bulgarialaiset maastohiihtäjät Luokka:Bulgarialaiset olympiamitalistit Luokka:Vuonna 1974 syntyneet Luokka:Elävät henkilöt
Elizabeth Wilson

Elizabeth Welter Wilson (4. huhtikuuta 1921 Grand Rapids, Michigan – 9. toukokuuta 2015 New Haven, Connecticut) oli yhdysvaltalainen näyttelijä. Hän syntyi Grand Rapidsissa ja opiskeli New Yorkin American Academy of Dramatic Artsissa. Wilson menestyi sekä näytelmissä että televisiossa ja valkokankaalla: hän teki Broadway-debyyttinsä vuonna 1953 ja elokuvadebyyttinsä 1955. Hänelle myönnettiin vuonna 1972 Tony-palkinto roolista näytelmässä Sticks and Bones. Elokuvanäyttelijänä Wilson esiintyi muiden muassa Miehuuskokeessa (1967), Pahan riivaamissa (1987) ja The Addams Family – Perhe Addamsissa (1991). Hän oli ehdolla Bafta- ja Emmy-palkintojen saajaksi. Wilson kuoli 94-vuotiaana 9. toukokuuta 2015 Connecticutin New Havenissa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Tony-palkinnon saajat Luokka:Vuonna 1921 syntyneet Luokka:Vuonna 2015 kuolleet
Käte Nyberg

Käte Nyberg on vuoden 1979 Miss Suomi -kilpailun toinen perintöprinsessa. Miss Suomeksi valittiin tuolloin Päivi Uitto. Nyberg valittiin samana vuonna myös Miss Skandinaviaksi ja hän sijoittui Japanissa Miss International Beauty -kilpailussa neljänneksi. Nykyään Nyberg asuu perheineen Yhdysvalloissa. Miss Suomi -kilpailun aikaan Nyberg oli 22-vuotias tammisaarelainen opiskelija. Hänet valittiin kilpailussa lehdistön ihannetytöksi. Luokka:Suomalaiset missit Luokka:Syntymävuosi puuttuu Luokka:Elävät henkilöt Luokka:Amerikansuomalaiset henkilöt
Jarno Laitinen

Jarno Laitinen (s. 27. maaliskuuta 1988 Pirkkala) on suomalainen jääkiekkoilija. Pelipaikaltaan hän on maalivahti. Edellisen kerran Laitinen on pelannut kaudella 2013–2014, jolloin hän edusti Mestis-seura Lempäälän Kisaa. == Ura == Laitinen aloitti jääkiekkoilun 7-vuotiaana Pirkkalan Ilveksessä. Hän debytoi ammattilaisena Tampereen Ilveksessä. Hän voitti Ilveksessä C- ja B-junioreiden Suomenmestaruuden ja siirtyi kaudeksi 2007–2008 JYPiin, kun hän teki joukkueen kanssa 2+1-vuotisen sopimuksen. Ilveksessä hän kamppaili peliajasta samanikäisen Riku Heleniuksen kanssa. Vuonna 2004 tullut vaikea lonkkavamma piti Laitisen kuitenkin sivussa peleistä yli vuoden. Loppukaudeksi 2010–2011 hän siirtyi Lahden Pelicansiin. Seuraavan kauden alussa Laitinen siirtyi Tšekin Extraligan HC Kometa Brnoon, joka kuitenkin vuokrasi hänet välittömästi 1. Ligan Piráti Chomutoviin. == Lähteet == * * === Viitteet === Luokka:Suomalaiset jääkiekkomaalivahdit Luokka:Vuonna 1988 syntyneet Luokka:Elävät henkilöt
Tulipunainen kyyhkynen

Tulipunainen kyyhkynen on Matti Kassilan elokuva vuodelta 1961. Elokuvan idea tuli ohjaaja Kassilan omasta unesta. Tulipunainen kyyhkynen on "[Komisario] Palmuja selvästi vakavahenkisempi, film noir -vaikutteinen teos". Elokuvan on tuottanut Toivo Särkkä, ja tuotantoyhtiö on Suomen Filmiteollisuus. ==Juoni== Elokuvan päähenkilö on kirurgi Olavi Aitamaa, joka alkaa epäillä nuorta vaimoaan uskottomuudesta. Hän seuraa vaimoaan ja näkee tämän suutelemassa toista miestä. Olavi raivostuu, mutta pian punatukkainen kaunotar saa hänet pauloihinsa. Alkaa tapahtua kummia. ==Taustaa== Elokuva kuvattiin osin keskellä Helsingin ihmisvilinää. Pääosaa näyttelee Tauno Palo, joka näytteli kolmen vuosikymmenen ajan elokuvien sankarirooleja ja jonka viimeiseksi elokuvaksi tämä jäiArto Pajukallio, Elokuvat, Helsingin Sanomat 19.8.2011, sivu C 9. Myös elokuvassa esiintyvä Suomen Filmiteollisuuden pitkäaikainen näyttelijä Anton Soini kuoli pian elokuvan ensi-illan jälkeen. ==Arviot== Kun elokuvan tekoaikaan Modest Savtschenkon (Kansan Uutiset) mukaan elettiin suomalaisen elokuvan alennustilaa, hän yllättyi tästä elokuvasta myönteisesti: "Filmituotantomme nykytilassa se tekee melko yllättävän vaikutuksen". Samalla positiivisella linjalla jatkoivat muutkin aikalaiskriitikot. Lehdistöarvio, viitattu 27.8.2014 2010-luvulla elokuvaa luonnehdittiin eräässä kritiikissä psykotrilleriksi. Vaikutteita siinä nähdään niin Alfred Hitchcockilta, Fritz Langilta kuin Michelangelo Antonioniltakin.JK: Tulipunainen kyyhkynen, Viikon tv-elokuvia, Tv-maailma, 34/2014 sivu 12 Erään toisen kriitikon samanlinjainen luonnehdinta elokuvasta on, että se on kokeellinen psykologinen jännäri, jossa käsitellään syyllisyyden- ja ahdistuksentunteita. Musiikki on kaikkein moderneinta. ==Näyttelijät== == Lähteet == Luokka:Suomalaiset mustavalkoelokuvat Luokka:Vuoden 1961 suomalaiset elokuvat Luokka:Matti Kassilan ohjaamat elokuvat
Luft-Fahrzeug-Gesellschaft

Luft-Fahrzeug-Gesellschaft (LFG) oli saksalainen lentokoneiden valmistaja ensimmäisessä maailmansodassa. Se tunnetaan parhaiten Roland-koneistaan, joista tunnetuimmat olivat Roland C.II ja Roland C.IV. Yhtiö valmisti myös joitakin ilmalaivoja. LFG aloitti toimintansa 1908 ilmalaivojen valmistajana. Ensimmäinen rakennushanke oli ilmalaiva, jonka suunnitteli August von Parseval. Se otettiin käyttöön 1910 nimellä PL.II. Neljä muuta ilmalaivaa valmistettiin aikavälillä 1910–1918. Franz Schneider liittyi yritykseen ja alkoi suunnitella koneita käyttäen nimeä Roland. Ensimmäinen onnistunut lentokone oli Roland C.II -tiedustelukone. Roland C.II:sta kehitettiin hävittäjä, josta käytettiin nimeä Roland D.I. Kone havaittiin kuitenkin sopimattomaksi hävittäjätehtäviin, koska koneesta ei nähnyt tarpeeksi hyvin suoraan eteenpäin. Puute korjattiin Roland D.II:ssa, mutta se jäi Albatros D.I:sen varjoon. Sodan jälkeen lentokoneiden valmistus Saksassa kiellettiin ja yhtiö rupesi valmistamaan ilmalaivoja ja pelastusveneitä. Yhtiö lopetti toimintansa 1933. Luokka:Saksalaiset lentokonevalmistajat
Jänhijoen rautatiesilta

Jänhijoen rautatiesilta on Jokioisten kunnassa Kanta-Hämeen maakunnassa sijaitseva Jänhijoen ylittävä rautatiesilta. Se sijaitsee noin puoli kilometriä etelään kapearaiteiseen Jokioisten museorautatiehen kuuluvalta Minkiön asemalta. Silta on otettu käyttöön 1898 yhdessä Humppilasta Forssaan johtavan kapearaiteisen Jokioisten rautatien kanssa. Kun Jokioisten rautatie lakkautettiin ja kaksi kolmasosaa radasta purettiin, oli myös Jänhijoen silta tarkoitus romuttaa. Museorautatieaktiivit siirsivät hallinnassaan olevan höyryveturin sillalle estääkseen sillan romuttamisen. Lopulta Minkiön aseman ja Jokioisten välinen osuus, mukaan lukien silta, siirtyivät nykyisen Jokioisten Museorautatie Osakeyhtiön omistukseen. Sillan pituus on 16,2 metriä. Rakennusvaiheessa sillan perustuksien alle iskettiin 96 kappaletta 20-metrisiä puupylväitä lujittamaan saviseen maaperään rakennettavan sillan rakenteita. Sillan maatukina on kivimuurit. Siltakansi käsittää yhden jänteen, joka on tuettu molemmista päistään liukulaakereiden päälle. Liukulaakereiden tukipisteiden välinen etäisyys on 15,6 metriä. Siltajänne on rautarakenteinen, ja se on koottu paikan päällä niittaamalla. Rautaosat on valmistanut saksalainen Harkort AG. Suomen sisällissodan aikana 24. huhtikuuta 1918 silta yritettiin tuhota räjäyttämällä. Räjähdyspanos oli asetettu sillan pohjoispään laakerin alle. Räjähdys aiheutti siltajänteen taipumisen, mutta jänne saatiin väliaikaisesti korjattua. Lopulliset korjaukset tehtiin vasta vuonna 1928. ==Lähteet== * Luokka:Suomen rautatiesillat Luokka:Jokioisten rakennukset ja rakennelmat Luokka:Jokioisten Museorautatie Luokka:Suomen 1800-luvulla rakennetut rakennukset ja rakennelmat
Aviatik

Automobil und Aviatik AG oli saksalainen lentokoneiden valmistaja ensimmäisessä maailmansodassa. Yhtiö perustettiin Mülhausenissa (nykyisin osa Ranskaa) 1910 ja siitä kehittyi nopeasti maan johtava lentokoneiden valmistaja. Yritys siirtyi Freiburgiin 1914 ja perusti tytäryhtiön Wienniin nimellä Österreichesche-Ungarische Flugzeugfabrik Aviatik. Sen tunnetuimmat koneet olivat Aviatik B.I ja Aviatik B.II. Luokka:Saksalaiset lentokonevalmistajat
Autumn in Nimes

Autumn in Nimes on brittiläisen Dire Straits -yhtyeen live-DVD, joka julkaistiin vuonna 2005. Se sisältää Ranskan Nîmesissä 29. syyskuuta 1992 taltioidun Dire Straitsin keikan. == Kappaleet == # Intro # Calling Elvis # Walk of Life # Heavy Fuel # Romeo and Juliet # The Bug # Private Investigations # Sultans of Swing # Your Latest Trick # On Every Street # Two Young Lovers # Telegraph Road # Money for Nothing # Brothers in Arms # Solid Rock # Wild Theme (Local Hero) == Aiheesta muualla == * Autumn in Nimes discogs.com -sivustolla Luokka:Vuoden 1992 konserttitallenteet Luokka:Dire Straitsin albumit Luokka:Musiikki-DVD:t Luokka:Konserttielokuvat
Maahan, senkin hölmö!

Maahan, senkin hölmö! (, , Yhdysvalloissa nimellä Duck, You Sucker!) on vuonna 1971 valmistunut lännenelokuva. Elokuvan on ohjannut Sergio Leone. Elokuva jäi Leonen viimeiseksi western-elokuvaksi. Kritiikeissä on todettu sen jäävän aiempien varjoonArto Pajukallio, Elokuvat, Helsingin Sanomat 12.5.2012, sivu D 11, ja siitä puuttuu niiden karisma.Päivän elokuvia, Tv-maailma, 19/2012 sivu 5 Elokuvan työnimi oli Once Upon a Time... the Revolution, joka muutettiin, jotta vältettäisiin sekaannus Bernardo Bertoluccin elokuvaan Ennen vallankumousta (1964). ==Roolitus== Pääosia näyttelevät Rod Steiger ja James Coburn. Leone tarjosi John Malloryn roolia alun perin Clint Eastwoodille, joka kuitenkin kieltäytyi. Juanin roolia puolestaan kaavailtiin alun perin Eli Wallachille, mutta Leone halusi kansainvälisesti tunnetumman tähden, jolloin Rod Steigerin nimi tuli esiin. == Juoni == Eletään Meksikon vallankumouksen aikoja. Juan Miranda on kapinen rosvo, joka haaveilee isänsä unelman täyttämisestä – ryöstää Mesa Verden pankki ja paeta Amerikkaan. Juan tapaa John Malloryn, irlantilaisen vallankumouksellisen terroristin, joka näyttää tietävän paljon räjähteistä. Juan ehdottaa Johnille pankin ryöstämistä ja niinpä John lähtee Juanin mukaan ja kaksikko alkaa suunnitella ryöstöä. Kaksikko kuitenkin sekoittuu mukaan vallankumouksen melskeisiin, jossa yritetään muun muassa vapauttaa poliittisia vankeja. == Näyttelijät == ==Lähteet== Luokka:Vuoden 1971 yhdysvaltalaiset elokuvat Luokka:Vuoden 1971 italialaiset elokuvat Luokka:Italialaiset lännenelokuvat Luokka:Sergio Leonen ohjaamat elokuvat Luokka:Yhdysvaltalaiset lännenelokuvat Luokka:Yhdysvaltalaiset historialliset elokuvat
Walt Ader

Walter 'Walt' Ader (15. joulukuuta 1913, Long Valley, New Jersey – 25. marraskuuta 1982, Califon, New Jersey) oli yhdysvaltalainen moottoriurheilija. Hän osallistui vuonna 1950 kerran Indianapolis 500 -kilpailuun Rae-tallissa tullen sijalle 22. Ader ajoi myös 1940-luvulla AAA:n järjestämissä kansallisissa autokilpailuissa, joissa voitti yhden kilpailun. Vuosi Talli Valmistaja Moottori 1 2 3 4 5 6 7 Sija Pisteet 1950 Sampson Manufacturing Rae Offenhauser Straight L4 GBR MON 500 22 SUI BEL FRA ITA - 0 ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1913 syntyneet Luokka:Vuonna 1982 kuolleet
Andreas Maislinger

thumb|Andreas Maislinger (keskellä). Andreas Maislinger (s. 26. helmikuuta 1955 St. George, Itävalta) on historioitsija. Hän on perustanut itävaltalaisen holokaustin muistotilaisuuden, () sekä ollut edistämässä mahdollisuutta suorittaa itävaltalainen ulkomaillapalvelus. Maislinger opiskeli lakia sekä politiikan tutkimusta Salzburgissa sekä Itä-Euroopan historiaa Wienissä ja kävi myös vierailuilla muun muassa Frankfurt am Mainissa sekä Innsbruckissa. Hän sai 1980 tohtorin arvon tutkielmastaan, joka käsittelee Itävallan puolustuspolitiikkaa. Myöhemmin hän työskenteli Innsbruckin yliopiston politiikan tutkimuslaitoksessa, The University of New Orleansissa, Berliinin Humboldt-yliopistossa sekä Jerusalemin heprealaisessa yliopistossa. Vuonna 1982 Maislinger oli mukana perustamassa Itävallan itsenäisten rauhanpyrkimyksien yhteisöä () ja 1986 hän oli jäsenenä Itävalta-Israel- yhteisössä Tirolissa. Maislinger on toiminut vuodesta 1992 tieteellisenä johtajana Braunau am Innissä järjestettävässä jokavuotisessa "Braunauer Zeitgeschichte Tage" -tapahtumassa. Yhdessä Andreas Hörtnaglin kanssa Maislinger oli perustamassa itävaltalaisen holokaustin muistotilaisuutta Österreichischer Gedenkdienstia. Maislinger julkaisi kolumneja Jüdische Rundschaussa vuoteen 1992 saakka. Hän on ollut Georg Rendl Symposionin johdossa vuodesta 2003. Itävallan presidentti Heinz Fischer myönsi 2005 Maislingerille Silbernes Ehrenzeichen um Verdienste der Republik Österreich -mitalin hänen palveluksistaan Itävallan tasavallalle. Luokka:Itävaltalaiset historioitsijat Luokka:Vuonna 1955 syntyneet Luokka:Elävät henkilöt